CELEX: 32000D0193
Language: el
Date: 2000-02-18 00:00:00
Title: 2000/193/ΕΚ: Απόφαση της Επιτροπής, της 18ης Φεβρουαρίου 2000, που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με τα γεώμηλα, εκτός από τα γεώμηλα που προορίζονται για φύτευση, καταγωγής Νέας Ζηλανδίας [κοινοποιηθείσα υπό τον αριθμό Ε(2000) 400]

Avis juridique important

|

32000D0193

2000/193/ΕΚ: Απόφαση της Επιτροπής, της 18ης Φεβρουαρίου 2000, που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με τα γεώμηλα, εκτός από τα γεώμηλα που προορίζονται για φύτευση, καταγωγής Νέας Ζηλανδίας [κοινοποιηθείσα υπό τον αριθμό Ε(2000) 400]  

Επίσημη Εφημερίδα αριθ. L 060 της 07/03/2000 σ. 0026 - 0028

ΑΠΟΦΑΣΗ ΤΗΣ ΕΠΙΤΡΟΠΗΣτης 18ης Φεβρουαρίου 2000που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με τα γεώμηλα, εκτός από τα γεώμηλα που προορίζονται για φύτευση, καταγωγής Νέας Ζηλανδίας[κοινοποιηθείσα υπό τον αριθμό Ε(2000) 400](2000/193/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εξωτερικό της Κοινότητας(1), όπως τροποποιήθηκε τελευταία από την οδηγία 1999/53/ΕΚ της Επιτροπής(2), και ιδίως το άρθρο 14 παράγραφος 1,την αίτηση που υπέβαλε το Ηνωμένο Βασίλειο,Εκτιμώντας τα ακόλουθα:(1) Δυνάμει των διατάξεων της οδηγίας 77/93/ΕΟΚ, τα γεώμηλα, εκτός από τα γεώμηλα που προορίζονται για φύτευση, καταγωγής Νέας Ζηλανδίας, δεν επιτρέπεται, κατ' αρχήν, να εισάγονται στην Κοινότητα, λόγω του κινδύνου εισαγωγής ασθενειών των γεωμήλων οι οποίες είναι άγνωστες στην Κοινότητα.(2) Με τις αποφάσεις 98/81/ΕΚ(3) και 1999/209/ΕΚ(4) η Επιτροπή επέτρεψε στα κράτη μέλη να προβλέψουν παρεκκλίσεις όσον αφορά τα γεώμηλα, εκτός από τα γεώμηλα που προορίζονται για φύτευση, καταγωγής Νέας Ζηλανδίας, υπό ειδικούς όρους, κατά τις περιόδους 1998 και 1999.(3) Δεν επιβεβαιώθηκε η ύπαρξη ασθενειών και παρασίτων σε δείγματα που ελήφθησαν από γεώμηλα τα οποία εισήχθησαν σύμφωνα με την απόφαση 1999/209/ΕΚ και, για τεχνικούς λόγους, δεν υπήρξαν εισαγωγές δυνάμει της απόφασης 98/81/ΕΚ.(4) Σε σχέση με τις απαιτήσεις που θεσπίζονται στο σημείο 25.2 του παραρτήματος ΙV, μέρος Α, τμήμα Ι της οδηγίας 77/93/ΕΟΚ και βάσει των στοιχείων που παρασχέθηκαν από τη Νέα Ζηλανδία καθώς και διεθνών επιστημονικών δημοσιεύσεων τεχνικής φύσης, προκύπτει ότι η Νέα Ζηλανδία αναγνωρίζεται ως απαλλαγμένη από το Clavibacter michiganensis (Smith) Davis et al. ssp. sepedonicus (Spieckermann &  Kotthoff) Davis et al.(5) Αναμένεται ότι η Νέα Ζηλανδία θα παράσχει όλα τα αναγκαία τεχνικά στοιχεία που θα επιτρέψουν να εκτιμάται στο μέλλον το φυτοϋγειονομικό καθεστώς της παραγωγής γεωμήλων στη Νέα Ζηλανδία, και ιδίως λεπτομέρειες που αφορούν τον τακτικό έλεγχο των φυτών γεωμήλων και των γεωμήλων κατανάλωσης που εισάγονται και διατίθενται στο εμπόριο στη Νέα Ζηλανδία, μέσω μιας εξέτασης και δοκιμών που πραγματοποιούνται σε αντιπροσωπευτικά δείγματα σύμφωνα με αναγνωρισμένες επιστημονικές μεθόδους, ώστε να ανιχνεύεται η παρουσία του Ralstonia solanacearum (Smith) Yabuuchi et al., καθώς και τα αποτελέσματα της εν λόγω εξέτασης και δοκιμών.(6) Εξακολουθούν να πληρούνται οι όροι που δικαιολογούν την άδεια.(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Επιτρέπεται στα κράτη μέλη να προβλέπουν, με τους όρους που θεσπίζονται στην παράγραφο 2, εξαιρέσεις από το άρθρο 4 παράγραφος 1 της οδηγίας 77/93/ΕΟΚ, όσον αφορά τις απαγορεύσεις που αναφέρονται στο μέρος Α, σημείο 12 του παραρτήματος ΙΙΙ της προαναφερθείσας οδηγίας, που εφαρμόζονται στα γεώμηλα, εκτός από τα γεώμηλα που προορίζονται για φύτευση, καταγωγής Νέας Ζηλανδίας.2. Εκτός από τους όρους που καθορίζονται στα παραρτήματα Ι και ΙΙ της οδηγίας 77/93/ΕΟΚ για τα γεώμηλα, πρέπει να πληρούνται οι ακόλουθοι ειδικοί όροι:α) τα γεώμηλα πρέπει να μην είναι γεώμηλα που προορίζονται για φύτευση·β) πρέπει να έχουν καλλιεργηθεί στη Νέα Ζηλανδία απευθείας από γεώμηλα σποράς που έχουν πιστοποιηθεί σύμφωνα με το καθεστώς πιστοποίησης των γεωμήλων σποράς της Νέας Ζηλανδίας ή από γεώμηλα σποράς που έχουν πιστοποιηθεί σε ένα από τα κράτη μέλη και εισαχθεί στη Νέα Ζηλανδία αποκλειστικά από τα κράτη μέλη ή από γεώμηλα σποράς που έχουν πιστοποιηθεί σε μια άλλη χώρα από την οποία επιτρέπεται η εισαγωγή στην Κοινότητα γεωμήλων που προορίζονται για φύτευση σύμφωνα με την οδηγία 77/93/ΕΟΚ·γ) πρέπει να έχουν υποβληθεί σε αγωγή αφαίρεσης της βλαστικής τους ικανότητας, εκτός αν πρόκειται για πρώιμα γεώμηλα·δ) πρέπει να έχουν καλλιεργηθεί σε περιοχές για τις οποίες έχει αναγνωριστεί ότι είναι απαλλαγμένες από το Synchytrium endobioticum (Schilbersky) Percival, και δεν πρέπει να έχει παρατηρηθεί στον τόπο παραγωγής ούτε σε τόπους που γειτονεύουν άμεσα με τον τόπο παραγωγής κανένα σύμπτωμα του Synchytrium endobioticum (Schilbersky) Percival, επί κάποιο επαρκές χρονικό διάστημα·ε) - πρέπει να καλλιεργηθεί σε περιοχές στις οποίες είναι γνωστό ότι δεν έχει εμφανιστεί Ralstonia solanacearum (Smith) Yabuuchi et al. και- πρέπει να έχουν αναγνωριστεί απαλλαγμένες από Graphognathus leucoloma (Boheman), μετά από επιθεωρήσεις που πραγματοποιούνται κατά τη βλαστική περίοδο και από επιθεωρήσεις των κονδύλων σε όλα τα στάδια ανάπτυξης· εξάλλου, δεν πρέπει να έχει παρατηρηθεί κατά τις επιθεωρήσεις των κονδύλων κανένα σύμπτωμα Graphognathus leucoloma (Boheman), και- πρέπει να έχουν αναγνωριστεί απαλλαγμένες, μετά από επιθεωρήσεις που πραγματοποιούνται κατά τη βλαστική περίοδο και από δοκιμές που πραγματοποιούνται σε δείγματα του χώματος ή των φυτών, ανάλογα με την περίπτωση, από τους ακόλουθους επιβλαβείς οργανισμούς: Globodera pallida (Stone) Behrens, Globodera rostochiensis (Wollenweber) Behrens, Ralstonia solanacearum (Smith) Yabuuchi et al. και Synchytrium ndobioticum (Schilbersky) Percival. Τα αποτελέσματα αυτών των επιθεωρήσεων και δοκιμασιών παραμένουν στη διάθεση της Επιτροπής, εφόσον τα ζητήσει·στ) πρέπει να έχουν αποτελέσει αντικείμενο χειρισμών από εξοπλισμό ο οποίος προορίζεται αποκλειστικά για αυτά ή ο οποίος έχει απολυμανθεί επαρκώς μετά από οποιαδήποτε χρήση για άλλους σκοπούς·ζ) πρέπει να συσκευάζονται είτε σε νέους σάκους, είτε σε εμπορευματοκιβώτια τα οποία έχουν απολυμανθεί με ικανοποιητικό τρόπο· σε κάθε σάκο ή εμπορευματοκιβώτιο πρέπει να επιτίθεται επίσημη ετικέτα στην οποία περιλαμβάνονται τα στοιχεία που καθορίζονται στο παράρτημα·η) πριν από την εξαγωγή, τα γεώμηλα πρέπει να καθαρίζονται από το χώμα, τα φύλλα και άλλα φυτικά υπολείμματα·θ) τα γεώμηλα που προορίζονται για την Κοινότητα πρέπει να συνοδεύονται από ένα φυτοϋγειονομικό πιστοποιητικό που εκδίδεται στη Νέα Ζηλανδία σύμφωνα με τα άρθρα 7 και 12 της οδηγίας 77/93/ΕΟΚ, βάσει της εξέτασης που προβλέπεται σ' αυτό το άρθρο, και το οποίο πιστοποιεί ιδίως ότι είναι απαλλαγμένα από τους επιβλαβείς οργανισμούς που αναφέρονται στα στοιχεία δ) και ε). Το πιστοποιητικό φέρει, κάτω από τον τίτλο "Συμπληρωματική δήλωση", τη μνεία "Η αποστολή αυτή πληροί τους όρους που θεσπίζονται στην απόφαση 2000/193/ΕΚ"·ι) τα γεώμηλα εισάγονται από σημεία εισόδου που βρίσκονται εντός του εδάφους ενός κράτους μέλους το οποίο κάνει χρήση αυτής της παρέκκλισης και που καθορίζονται, για το σκοπό της παρούσας παρέκκλισης, απ' αυτό το κράτος μέλος· αυτά τα σημεία εισόδου και το όνομα και η διεύθυνση του επίσημου αρμόδιου φορέα που αναφέρεται στην οδηγία 77/93/ΕΟΚ, ο οποίος είναι υπεύθυνος για κάθε σημείο, κοινοποιούνται εγκαίρως από τα κράτη μέλη στην Επιτροπή και παραμένουν στη διάθεση των άλλων κρατών μελών, εφόσον τα ζητήσουν. Στις περιπτώσεις κατά τις οποίες η εισαγωγή στην Κοινότητα λαμβάνει χώρα σε ένα κράτος μέλος εκτός από το κράτος μέλος που κάνει χρήση αυτής της παρέκκλισης, οι εν λόγω επίσημοι αρμόδιοι φορείς του κράτους μέλους εισαγωγής ενημερώνουν και συνεργάζονται με τους εν λόγω επίσημους αρμόδιους φορείς των κρατών μελών που κάνουν χρήση αυτής της παρέκκλισης, για να εξασφαλιστεί ότι συμμορφώνονται με αυτήν οι διατάξεις της παρούσας απόφασης·ια) πριν από την εισαγωγή στην Κοινότητα, ο εισαγωγέας ενημερώνεται επισήμως για τους όρους που θεσπίζονται στα στοιχεία α) έως ιδ)· ο εν λόγω εισαγωγέας γνωστοποιεί εκ των προτέρων και εγκαίρως κάθε εισαγωγή στους αρμόδιους επίσημους φορείς στο κράτος μέλος εισαγωγής και το εν λόγω κράτος μέλος διαβιβάζει αμέσως τις λεπτομέρειες της γνωστοποίησης προς την Επιτροπή, αναφέροντας:- το είδος του υλικού,- την ποσότητα,- τη δηλωθείσα ημερομηνία εισαγωγής και την επιβεβαίωση του σημείου εισόδου.Ο εισαγωγέας παρέχει λεπτομέρειες σχετικά με τυχόν αλλαγές της εκ των προτέρων κοινοποίησης που αναφέρεται ανωτέρω προς τους επίσημους αρμόδιους φορείς του κράτους μέλους του, κατά προτίμηση μόλις αυτές καταστούν γνωστές και οπωσδήποτε πριν από την εισαγωγή, και αυτό το κράτος μέλος διαβιβάζει αμέσως τις λεπτομέρειες των αλλαγών στην Επιτροπή·ιβ) οι επιθεωρήσεις, συμπεριλαμβανομένης και της δοκιμής, που απαιτούνται σύμφωνα με το άρθρο 12 της οδηγίας 77/93/ΕΟΚ και σύμφωνα με τις διατάξεις που θεσπίζονται στην παρούσα απόφαση, πραγματοποιούνται από τους επίσημους αρμόδιους φορείς, που αναφέρονται στην εν λόγω οδηγία από τις επιθεωρήσεις, οι φυτοϋγειονομικοί έλεγχοι διενεργούνται από το (τα) κράτος(-η) μέλος(-η) που κάνει(-ουν) χρήση αυτής παρέκκλισης. Επιπλέον, κατά τον εν λόγω φυτοϋγειονομικό έλεγχο, αυτό(-ά) το (τα) κράτος(-η) μέλος(-η) επιθεωρεί(-ούν) και για άλλους επιβλαβείς οργανισμούς. Με την επιφύλαξη του ελέγχου που αναφέρεται στο άρθρο 19α παράγραφος 3 δεύτερη περίπτωση πρώτο εδάφιο της εν λόγω οδηγίας, η Επιτροπή καθορίζει το κατά πόσο οι επιθεωρήσεις που αναφέρονται στο άρθρο 19α παράγραφος 3 δεύτερη περίπτωση δεύτερο εδάφιο της εν λόγω οδηγίας, ενσωματώνονται στο πρόγραμμα επιθεώρησης σύμφωνα με το άρθρο 19α παράγραφος 5 στοιχείο γ) της εν λόγω οδηγίας·ιγ) τα γεώμηλα πρέπει να συσκευάζονται και να επανασυσκευάζονται μόνο σε εγκαταστάσεις εξουσιοδοτημένες και εγγεγραμμένες από τους εν λόγω υπεύθυνους φορείς·ιδ) τα γεώμηλα πρέπει να συσκευάζονται ή να ανασυσκευάζονται σε κλειστές συσκευασίες οι οποίες είναι έτοιμες για κατευθείαν παράδοση σε εμπόρους λιανικής πώλησης ή στους τελικούς καταναλωτές και να μην υπερβαίνουν ένα βάρος που είναι σύνηθες γι' αυτόν τον σκοπό στο κράτος μέλος εισαγωγής, και 25 χιλιόγραμμα κατ' ανώτατο όριο· στη συσκευασία πρέπει να αναγράφεται ο αριθμός εγγραφής των εγκαταστάσεων που αναφέρονται στο στοιχείο ιγ), καθώς και η καταγωγή από τη Νέα Ζηλανδία·ιε) τα κράτη μέλη που κάνουν χρήση της παρέκκλισης αυτής πρέπει, ενδεχομένως, σε συνεργασία με το κράτος μέλος εισαγωγής, να εξασφαλίζουν ότι, για κάθε φορτίο γεωμήλων που εισάγεται, σύμφωνα με την απόφαση, θα λαμβάνονται τουλάχιστον δύο δείγματα 200 κονδύλων ανά 50 τόνους ή μέρος της ποσότητας αυτής για επίσημη εξέταση όσον αφορά την Ralstonia solanacearum (Smith) Yabuuchi et al. και Clavibacter michiganensis (Smith) Davis et al. ssp. sepedonicus (Spieckermann και Kotthoff) Davis et al. σύμφωνα με τις κοινοτικές καθιερωμένες μεθόδους για την ανίχνευση και τη διάγνωση του Ralstonia solanacearum (Smith) Yabuuchi et al. and Clavibacter michiganensis (Smith) Davis et al. ssp. sepedonicus (Spieckermann και Kotthoff) Davis et al.· σε περίπτωση που υφίστανται υπόνοιες, οι παρτίδες πρέπει να διατηρούνται χωριστά υπό επίσημο έλεγχο και με απαγόρευση να διατεθούν στο εμπόριο ή να χρησιμοποιηθούν μέχρις ότου διαπιστωθεί ότι δεν επιβεβαιώθηκε σ' αυτές τις εξετάσεις η παρουσία των Clavibacter michiganensis (Smith) Davis et al. ssp. sepedonicus (Spieckermann και Kotthoff) Davis et al. or Ralstonia solanacearum (Smith) Yabuuchi et al.Άρθρο 2Τα κράτη μέλη ενημερώνουν τα λοιπά κράτη μέλη και την Επιτροπή, μέσω της γνωστοποίησης που αναφέρεται στο άρθρο 1 παράγραφος 2 στοιχείο ια) κάθε φορά που κάνουν χρήση της άδειας. Τα κράτη μέλη διαβιβάζουν στην Επιτροπή και τα λοιπά κράτη μέλη, πριν από την 1η Νοεμβρίου 2000, τα στοιχεία σχετικά με τις ποσότητες που έχουν εισαχθεί σύμφωνα με την παρούσα απόφαση, καθώς και μια λεπτομερή τεχνική έκθεση για την επίσημη εξέταση που αναφέρεται στο άρθρο 1 παράγραφος 2 στοιχείο ιε)· πρέπει να διαβιβάζονται στην Επιτροπή αντίγραφα κάθε φυτοϋγειονομικού πιστοποιητικού.Άρθρο 31. Το άρθρο 1 εφαρμόζεται κατά τη διάρκεια της περιόδου μεταξύ 1ης Μαρτίου και 31ης Αυγούστου 2000.2. Η παρούσα απόφαση ανακαλείται αν διαπιστωθεί ότι όροι που θεσπίζονται στο άρθρο 1 παράγραφος 2 είναι ανεπαρκείς για να εμποδίσουν την εισαγωγή επιβλαβών οργανισμών ή ότι δεν έχουν τηρηθεί.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 18 Φεβρουαρίου 2000.Για την ΕπιτροπήDavid BYRNEΜέλος της Επιτροπής(1) ΕΕ L 26 της 31.1.1977, σ. 20.(2) ΕΕ L 142 της 5.6.1999, σ. 29.(3) ΕΕ L 14 της 20.1.1998, σ. 29.(4) ΕΕ L 72 της 18.3.1999, σ. 37.ΠΑΡΑΡΤΗΜΑΠληροφορίες που απαιτείται να περιλαμβάνονται στην ετικέτα[όπως αναφέρεται στο άρθρο 1 παράγραφος 2 στοιχείο ζ)]1. Ονομασία της αρχής που εκδίδει την ετικέτα.2. Ονομασία της οργάνωσης εξαγωγέων, εάν είναι γνωστοί.3. Η ένδειξη "Γεώμηλα Νέας Ζηλανδίας που δεν προορίζονται για φύτευση".4. Ποικιλία.5. Τόπος παραγωγής.6. Μέγεθος.7. Δηλωδέν καθαρό βάρος.8. Ένδειξη "Σύμφωνα με τους όρους της ΕΚ, που θεσπίζονται στην απόφαση 2000/193/ΕΚ".9. Τυπωμένο σήμα ή σφραγίδα της διοικητικής υπηρεσίας φυτοπροστασίας της Νέας Ζηλανδίας.10. Ένα ευκρινές σήμα της παρτίδας, όπως: κωδικός, σήμα, ή οποιαδήποτε άλλο ευανάγνωστο εξωτερικό χαρακτηριστικό.